આ ઘટનાનો ભોગ બનેલી બાળકીનાં શરીર પર ઇજાનાં ૮૬ નિશાન મળી આવ્યા હતાં. આ આખી ઘટનામાં સુરત ક્રાઇમ બ્રાંચની વિવિધ ટીમ બનાવવામાં આવી છે જે તાપસમાં જોડાઇ ગઇ છે. આપને જણાવી દઇએ કે છ એપ્રિલનાં રોજ પાંડેસરાનાં જીઆવ-બુડિયા રોડ પરની અવાવરી જગ્યાએથી બાળકીની હત્યા કરાયેલી લાશ મળી આવી હતી. આ બાળકી પર બળાત્કાર ગુજાર્યા બાદ તેનું ગળુ દબાવીને હત્યા કરવામાં આવી હોવાનું પણ પોલીસે જણાવ્યું છે. આ આખી ઘટના બાદ ન ફક્ત સુરતની પણ દેશની જનતામાં રોષ ભભુકી ઉઠ્યો છે જેને લઇને પોલીસ પણ આ તપાસમાં કંઇ જ ઢીલ રાખવા માંગતી નથી.